CELEX: C2005/217/26
Language: el
Date: 2005-09-03 00:00:00
Title: Απόφαση του Δικαστηρίου (τρίτο τμήμα), της 16ης Ιουνίου 2005, στην υπόθεση C-456/03: Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Οδηγία 98/44/EΚ — Έννομη προστασία των βιοτεχνολογικών εφευρέσεων — Παραδεκτό — Παράλειψη μεταφοράς στην εσωτερική νομοθεσία — Άρθρα 3, παράγραφος 1, 5, παράγραφος 2, 6, παράγραφος 2, και 8 έως 12)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/14
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 16ης Ιουνίου 2005
   στην υπόθεση C-456/03: Επιτροπή των Ευρωπαϊκών Κοινοτήτων κατά Ιταλικής Δημοκρατίας (1)
   
   (Παράβαση κράτους μέλους - Οδηγία 98/44/EΚ - Έννομη προστασία των βιοτεχνολογικών εφευρέσεων - Παραδεκτό - Παράλειψη μεταφοράς στην εσωτερική νομοθεσία - Άρθρα 3, παράγραφος 1, 5, παράγραφος 2, 6, παράγραφος 2, και 8 έως 12)
   (2005/C 217/26)
   Γλώσσα διαδικασίας: η ιταλική
   Στην υπόθεση C 456/03, που έχει ως αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 27 Οκτωβρίου 2003, Επιτροπή των Ευρωπαϊκών Κοινοτήτων, (εκπρόσωπος: K. Banks), με τόπο επιδόσεων στο Λουξεμβούργο, κατά Ιταλικής Δημοκρατίας, (εκπρόσωπος: I. M. Braguglia, επικουρούμενο από τον P. Gentili, avvocato dello Stato), με τόπο επιδόσεων στο Λουξεμβούργο, το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, J. P. Puissochet, S. von Bahr, U. Lõhmus και A. Ó Caoimh (εισηγητή), δικαστές, γενικός εισαγγελέας: D. Ruiz Jarabo Colomer γραμματέας: R. Grass εξέδωσε στις 16 Ιουνίου 2005 απόφαση με το ακόλουθο διατακτικό:
   
               1)
            
            
               Η Ιταλική Δημοκρατία, παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς τα άρθρα 3, παράγραφος 1, 5, παράγραφος 2, 6, παράγραφος 2, και 8 έως 12 της οδηγίας 98/44/EΚ του Ευρωπαϊκού Κοινοβουλίου και του Συμβουλίου, της 6ης Ιουλίου 1998, για την έννομη προστασία των βιοτεχνολογικών εφευρέσεων, παρέβη τις υποχρεώσεις που υπέχει δυνάμει του άρθρου 15 της εν λόγω οδηγίας.
            
         
               2)
            
            
               Απορρίπτει κατά τα λοιπά την προσφυγή.
            
         
               3)
            
            
               Καταδικάζει την Ιταλική Δημοκρατία στο σύνολο των δικαστικών εξόδων.
            
         
      (1)  ΕΕ C 7 της 10.01.2004.